02013R0665 — FI — 07.03.2017 — 002.002

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) N:o 665/2013, annettu 3 päivänä toukokuuta 2013, Euroopan parlamentin ja neuvoston direktiivin 2010/30/EY täydentämisestä pölynimurien energiamerkinnän osalta (ETA:n kannalta merkityksellinen teksti) (EUVL L 192 13.7.2013, s. 1)

Muutettu:





Oikaisu









▼B

KOMISSION DELEGOITU ASETUS (EU) N:o 665/2013,

annettu 3 päivänä toukokuuta 2013,

Euroopan parlamentin ja neuvoston direktiivin 2010/30/EY täydentämisestä pölynimurien energiamerkinnän osalta

(ETA:n kannalta merkityksellinen teksti)







1 artikla

Kohde ja soveltamisala

1. Tällä asetuksella vahvistetaan tuotemerkintöjä ja täydentävien tuotetietojen antamista koskevat vaatimukset verkkosähköä käyttäville pölynimureille, hybridi-imurit mukaan luettuina.

2. Tätä asetusta ei sovelleta

a) märkä-, kuiva- ja märkä-, robotti-, teollisuus-, keskus- ja akkukäyttöisiin pölynimureihin;

b) lattiankiillotuslaitteisiin;

c) lehti-imureihin.

2 artikla

Määritelmät

Tässä asetuksessa sovelletaan direktiivin 2010/30/EU 2 artiklassa vahvistettujen määritelmien lisäksi seuraavia määritelmiä:

1. ’pölynimurilla’ tarkoitetaan laitetta, joka poistaa puhdistettavalta pinnalta likaa yksikön sisällä syntyvästä alipaineesta johtuvan ilmavirran avulla;

2. ’hybridi-imurilla’ tarkoitetaan pölynimuria, joka voi toimia sekä verkko- että akkusähköllä;

3. ’märkäimurilla’ tarkoitetaan pölynimuria, joka poistaa pinnalta kuivaa ja/tai märkää ainesta (likaa) puhdistettavalle pinnalle annosteltavalla vesipohjaisella pesuaineella tai höyryllä poistaen sen ja lian laitteen sisällä syntyvästä alipaineesta johtuvan ilmavirran avulla, mukaan luettuina laitetyypit, jotka tunnetaan yleisesti pesevinä höyryimureina;

4. ’kuiva- ja märkäimurilla’ tarkoitetaan pölynimuria, joka on suunniteltu poistamaan yli 2,5 litraa nestettä ja jossa on samalla kuivaimuritoiminto;

5. ’kuivaimurilla’ pölynimuria, joka on suunniteltu poistamaan pääasiassa kuivaa likaa (pölyä, kuitua, roskia), myös jos ne on varustettu sähkökäyttöisellä lattiamattosuulakkeella;

6. ’sähkökäyttöisellä lattiamattosuulakkeella’ tarkoitetaan puhdistuspäätä, jossa on lian poistamista edistävä akkukäyttöinen tamppauslaite;

7. ’akkukäyttöisellä pölynimurilla’ tarkoitetaan pölynimuria, jonka voimanlähteenä on ainoastaan akku;

8. ’robotti-imurilla’ tarkoitetaan akkukäyttöistä pölynimuria, joka kykene toimimaan ilman ihmisen työpanosta rajatulla alueella ja joka muodostuu liikkuvasta osasta ja telakointiasemasta ja/tai muista imurin toimintaa avustavista lisälaitteista;

9. ’teollisuusimurilla’ tarkoitetaan pölynimuria, joka on suunniteltu osaksi tuotantoprosessia, vaarallisten aineiden poistamiseen, raskaan pölyn poistamiseen rakennus-, valimo-, kaivos- tai elintarviketeollisuudessa, osaksi teollisuuden konetta tai laitetta ja/tai ammattikäyttöön tarkoitettua pölynimuria, jonka pään leveys on suurempi kuin 0,50 metriä;

10. ’ammattikäyttöön tarkoitetulla pölynimurilla’ tarkoitetaan ammattimaiseen siivoustoimintaan käytettävää pölynimuria, joka on tarkoitettu ammattisiivoajien, siivoushenkilöstön tai sopimuspuhdistajien käyttöön toimisto-, kauppa-, sairaala- ja hotelliympäristöissä, ja jonka valmistaja on ilmoittanut sellaiseksi Euroopan parlamentin ja neuvoston direktiiviin 2006/42/EY ( 1 ) mukaisessa vaatimustenmukaisuusvakuutuksessa;

11. ’keskuspölynimurilla’ tarkoitetaan pölynimuria, jossa on kiinteä (ei siirrettävä) alipaineen tuottava laite ja letkunliittimiä eri puolilla rakennusta;

12. ’lattiankiillottimella’ sähkölaitetta, joka on suunniteltu tietynlaisten lattioiden suojaamiseen, silottamiseen ja/tai kiillottamiseen ja jota yleensä käytetään yhdessä kiillotusaineen kanssa, jota hangataan laitteella lattiaa vasten, ja jossa on yleensä myös lisävarusteena pölynimurivalmius;

13. ’lehti-imurilla’ tarkoitetaan laitetta, joka on suunniteltu käytettäväksi ulkona nurmikonleikkuujätteiden ja lehtien kaltaisten roskien keräämiseen säiliöön yksikön sisällä syntyvästä alipaineesta johtuvan ilmavirran avulla; laitteessa voi olla silppuri ja se voi toimia myös puhaltimena;

14. ’rikkaimurilla’ tarkoitetaan akkukäyttöistä pölynimuria, joka täydellä latauksella voi puhdistaa 15 neliömetrin lattiapinta-alan kunkin osan kahdella edestakaisella vedolla ilman lataamista;

15. ’hienopölyn vesisuodattimella varustetulla pölynimurilla’ tarkoitetaan kuivaimuria, jossa pääsuodattimena on yli 0,5 litra vettä ja jossa imuilma pakotetaan kulkemaan läpi veden, johon poistettu kuiva-aines jää;

16. ’kotitalouspölynimurilla’ tarkoitetaan pölynimuria, joka on tarkoitettu käytettäväksi kotitalouksissa tai kotikäytössä ja jonka valmistaja on ilmoittanut sellaiseksi Euroopan parlamentin ja neuvoston direktiiviin 2006/95/EY ( 2 ) mukaisessa vaatimustenmukaisuusvakuutuksessa;

17. ’yleiskäyttöön tarkoitetulla pölynimurilla’ tarkoitetaan pölynimuria, joka on varustettu kiinteällä tai vähintään yhdellä irrotettavalla suulakkeella, joka on suunniteltu sekä mattojen että kovien lattiapintojen puhdistamiseen, tai joka on varustettu sekä vähintään yhdellä erityisesti mattojen puhdistusta varten suunnitellulla irrotettavalla suulakkeella että vähintään yhdellä kovien lattiapintojen puhdistusta varten suunnitellulla irrotettavalla suulakkeella;

18. ’kovan lattian pölynimurilla’ tarkoitetaan pölynimuria, joka on varustettu kiinteällä suulakkeella, joka on erityisesti suunniteltu kovien lattiapintojen puhdistamiseen, tai ainoastaan yhdellä tai useammalla irrotettavalla suulakkeella, joka tai jotka on erityisesti suunniteltu kovien lattiapintojen puhdistamiseen;

19. ’mattoimurilla’ tarkoitetaan pölynimuria, joka on varustettu kiinteällä suulakkeella, joka on erityisesti suunniteltu mattojen puhdistamiseen, tai ainoastaan yhdellä tai useammalla irrotettavalla suulakkeella, joka tai jotka on erityisesti suunniteltu mattojen puhdistamiseen;

20. ’vastaavalla pölynimurilla’ tarkoitetaan markkinoille asetettua pölynimurimallia, jossa on sama ottoteho, vuotuinen energiankulutus, pölynimukyky matolta ja kovalta lattiapinnalta, poistoilman pölyjäämä, äänitehotaso, imuriletkun kestävyys ja operatiivinen moottorin elinikä kuin toisessa pölynimurimallissa, jonka sama valmistaja on asettanut markkinoille eri tuotenumerolla.

3 artikla

Tavarantoimittajien velvollisuudet ja aikataulu

1. Tavarantoimittajien on varmistettava, että 1 päivästä syyskuuta 2014 alkaen

a) kukin pölynimuri on varustettu painetulla merkillä, joka on ulkoasultaan ja sisällöltään liitteen II mukainen;

b) saataville asetetaan liitteen III mukainen tuoteseloste;

c) jäsenvaltioiden viranomaisten ja komission saataville voidaan pyynnöstä asettaa liitteessä IV määritetty tekninen asiakirja-aineisto;

d) tiettyä pölynimurimallia koskevassa mainonnassa mainitaan energiatehokkuusluokka, jos mainonnassa annetaan energiaan liittyviä tai hintatietoja;

e) tiettyä pölynimurimallia koskevassa teknisessä myynninedistämismateriaalissa, jossa kuvataan mallin erityisiä teknisiä ominaisuuksia, mainitaan kyseisen mallin energiatehokkuusluokka;

▼M1

f) sähköinen merkki, joka on ulkoasultaan ja sisällöltään liitteen II mukainen, asetetaan jälleenmyyjien saataville jokaisesta pölynimurimallista, joka on saatettu markkinoille uudella mallitunnisteella varustettuna 1 päivänä tammikuuta 2015 tai sen jälkeen. Se voidaan asettaa jälleenmyyjien saataville myös muista pölynimurimalleista;

g) liitteen III mukainen sähköinen tuoteseloste asetetaan jälleenmyyjien saataville jokaisesta pölynimurimallista, joka on saatettu markkinoille uudella mallitunnisteella varustettuna 1 päivänä tammikuuta 2015 tai sen jälkeen. Se voidaan asettaa jälleenmyyjien saataville myös muista pölynimurimalleista.

▼B

2. Merkin ulkoasu määritellään liitteessä II, ja sitä sovelletaan seuraavan aikataulun mukaisesti:

a) 1 päivästä syyskuuta 2014 markkinoille saatettavien pölynimurien merkintöjen on oltava liitteessä II olevan merkin 1 mukaisia;

b) 1 päivästä syyskuuta 2017 markkinoille saatettavien pölynimurien merkintöjen on oltava liitteessä II olevan merkin 2 mukaisia.

4 artikla

Jälleenmyyjien velvollisuudet

Jälleenmyyjien on varmistettava, että 1 päivästä syyskuuta 2014 alkaen

a) kaikissa myyntipisteessä olevissa malleissa on ulkopinnalla etuosassa tai päällä selvästi näkyvillä tavarantoimittajan 3 artiklan mukaisesti toimittama merkki;

▼M1

b) kun markkinoidaan ostettaviksi, vuokrattaviksi tai osamaksukauppaan tarjottuja pölynimureita, joiden osalta loppukäyttäjän ei voida olettaa näkevän esiteltävää tuotetta siten kuin direktiivin 2010/30/EU 7 artiklassa säädetään, annetaan tiedot, jotka tavarantoimittajat ovat toimittaneet tämän asetuksen liitteen V mukaisesti. Kun tarjous tehdään internetin välityksellä ja sähköinen merkki ja sähköinen tuoteseloste on asetettu saataville 3 artiklan 1 kohdan f ja g alakohdan mukaisesti, sovelletaan sen sijaan liitteen VIII säännöksiä;

▼B

c) tiettyä pölynimurimallia koskevassa mainonnassa viitataan energiatehokkuusluokkaan, jos mainonnassa annetaan energiaan liittyviä tai hintatietoja;

d) tiettyä pölynimurimallia koskevassa teknisessä myynninedistämismateriaalissa, jossa kuvataan mallin erityisiä teknisiä ominaisuuksia, on viittaus kyseisen mallin energiatehokkuusluokkaan.

5 artikla

Mittausmenetelmät

Tämän asetuksen 3 ja 4 artiklan mukaisesti annettavat tiedot on hankittava luotettavilla, tarkoilla ja toistettavissa olevilla mittaus- ja laskentamenetelmillä, joissa otetaan huomioon yleisesti parhaana pidetyt mittaus- ja laskentamenetelmät liitteessä VI esitetyllä tavalla.

6 artikla

Tarkastusmenettely markkinavalvontaa varten

Jäsenvaltioiden on noudatettava liitteessä VII säädettyä menettelyä arvioidessaan ilmoitetun energiatehokkuusluokan, puhdistuskykyluokkien, poistoilman pölyjäämäluokan, vuotuisen energiankulutuksen ja äänitehotason vaatimustenmukaisuutta.

7 artikla

Uudelleentarkastelu

Komissio tarkastelee tätä asetusta uudelleen tekniikan kehityksen valossa viimeistään viiden vuoden kuluttua sen voimaantulosta. Uudelleentarkastelussa on arvioitava erityisesti liitteessä VII annettuja tarkastuksissa sallittuja poikkeamia ja sitä, olisiko rikkaimurien kuuluttava asetuksen soveltamisalaan ja onko mahdollista vahvistaa vuotuista energiankulutusta, pölynimukykyä ja poistoilman pölyjäämää koskevia vaatimuksia, jotka perustuvat osittain täyttyneellä säiliöllä eikä tyhjällä säiliöllä tehtyihin laskelmiin.

8 artikla

Siirtymäsäännös

Tätä asetusta sovelletaan hienopölyn vesisuodattimella varustettuihin pölynimureihin 1 päivästä syyskuuta 2017.

9 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Energiatehokkuus-, puhdistuskyky- ja poistoilman pölyjäämäluokat

1. Energiatehokkuusluokat

Pölynimurin energiatehokkuusluokka määräytyy sen vuotuisen energiankulutuksen mukaan taulukossa 1 esitetyllä tavalla. Pölynimurin vuotuinen energiankulutus määritetään liitteen VI mukaisesti.







Taulukko 1 Energiatehokkuusluokat Energiatehokkuusluokka Vuotuinen energiankulutus (AE) [kWh/v] Merkki 1 Merkki 2 A+++ ei sovelleta AE ≤ 10,0 A++ ei sovelleta 10,0 < AE ≤ 16,0 A+ ei sovelleta 16,0 < AE ≤ 22,0 A AE ≤ 28,0 22,0 < AE ≤ 28,0 B 28,0 < AE ≤ 34,0 28,0 < AE ≤ 34,0 C 34,0 < AE ≤ 40,0 34,0 < AE ≤ 40,0 D 40,0 < AE ≤ 46,0 AE > 40,0 E 46,0 < AE ≤ 52,0 ei sovelleta F 52,0 < AE ≤ 58,0 ei sovelleta G AE > 58,0 ei sovelleta

2. Puhdistuskykyluokat

Pölynimurin puhdistuskykyluokka määräytyy sen pölynimukyvyn (dpu) mukaan taulukossa 2 esitetyllä tavalla. Pölynimurin pölynimukyky määritetään liitteen VI mukaisesti.







Taulukko 2 Puhdistuskykyluokat Puhdistuskykyluokka Pölynimukyky matolta (dpuc ) Pölynimukyky kovalta lattiapinnalta (dpuhf ) A dpuc ≥ 0,91 dpuhf ≥ 1,11 B 0,87 ≤ dpuc < 0,91 1,08 ≤ dpuhf < 1,11 C 0,83 ≤ dpuc < 0,87 1,05 ≤ dpuhf < 1,08 D 0,79 ≤ dpuc < 0,83 1,02 ≤ dpuhf < 1,05 E 0,75 ≤ dpuc < 0,79 0,99 ≤ dpuhf < 1,02 F 0,71 ≤ dpuc < 0,75 0,96 ≤ dpuhf < 0,99 G dpuc < 0,71 dpuhf < 0,96

3. Poistoilman pölyjäämä

Pölynimurin poistoilman pölyjäämäluokka määräytyy sen poistoilman pölyjäämän mukaan taulukossa 3 esitetyllä tavalla. Pölynimurin poistoilman pölyjäämä määritetään liitteen VI mukaisesti.







Taulukko 3 Poistoilman pölyjäämäluokat Poistoilman pölyjäämäluokka Poistoilman pölyjäämä (dre) A dre ≤ 0,02 % B 0,02 % < dre ≤ 0,08 % C 0,08 % < dre ≤ 0,20 % D 0,20 % < dre ≤ 0,35 % E 0,35 % < dre ≤ 0,60 % F 0,60 % < dre ≤ 1,00 % G dre > 1,00 %









LIITE II

Merkki

1. MERKKI 1

1.1. Yleiskäyttöön tarkoitetut pölynimurit

Merkissä on oltava seuraavat tiedot:

I. Tavarantoimittajan nimi tai tavaramerkki;

II. tavarantoimittajan mallitunniste, jolla tarkoitetaan yleensä aakkosnumeerista tunnusta, joka erottaa tietyn pölynimurimallin muista malleista, joilla on sama tavarantoimittajan nimi tai tavaramerkki;

III. liitteen I mukaisesti määritetty energiatehokkuusluokka; pölynimurin energiatehokkuusluokan sisältävän nuolen kärki on sijoitettava samalle korkeudelle kuin kyseisen energiatehokkuusluokan nuolen kärki;

IV. liitteen VI mukaisesti määritetty keskimääräinen vuotuinen energiankulutus;

V. liitteen I mukaisesti määritetty poistoilman pölyjäämäluokka;

VI. liitteen I mukaisesti määritetty puhdistuskykyluokka matolta;

VII. liitteen I mukaisesti määritetty puhdistuskykyluokka kovalta lattiapinnalta;

VIII. liitteen VI mukaisesti määritetty äänitehotaso.

►C2 Merkkien rakenteen on oltava tämän liitteen 3.1 kohdan mukainen. ◄ Poikkeuksellisesti, jos mallille on myönnetty EU-ympäristömerkki Euroopan parlamentin ja neuvoston asetuksen (EY) N:o 66/2010 ( 3 ) mukaisesti, merkkiin voidaan lisätä jäljennös EU-ympäristömerkistä.

1.2. Kovan lattian pölynimurit

Merkissä on oltava seuraavat tiedot:

I. Tavarantoimittajan nimi tai tavaramerkki;

II. tavarantoimittajan mallitunniste, jolla tarkoitetaan yleensä aakkosnumeerista tunnusta, joka erottaa tietyn pölynimurimallin muista malleista, joilla on sama tavarantoimittajan nimi tai tavaramerkki;

III. liitteen I mukaisesti määritetty energiatehokkuusluokka; pölynimurin energiatehokkuusluokan sisältävän nuolen kärki on sijoitettava samalle korkeudelle kuin kyseisen energiatehokkuusluokan nuolen kärki;

IV. liitteen VI mukaisesti määritetty keskimääräinen vuotuinen energiankulutus;

V. liitteen I mukaisesti määritetty poistoilman pölyjäämäluokka;

VI. ”ei sovelleta” -merkintä;

VII. liitteen I mukaisesti määritetty puhdistuskykyluokka kovalta lattiapinnalta;

VIII. liitteen VI mukaisesti määritetty äänitehotaso.

►C2 Merkkien rakenteen on oltava tämän liitteen 3.2 kohdan mukainen. ◄ Poikkeuksellisesti, jos mallille on myönnetty EU-ympäristömerkki Euroopan parlamentin ja neuvoston asetuksen (EY) N:o 66/2010 mukaisesti, merkkiin voidaan lisätä jäljennös EU-ympäristömerkistä.

1.3. Mattoimurit

Merkissä on oltava seuraavat tiedot:

I. Tavarantoimittajan nimi tai tavaramerkki;

II. tavarantoimittajan mallitunniste, jolla tarkoitetaan yleensä aakkosnumeerista tunnusta, joka erottaa tietyn pölynimurimallin muista malleista, joilla on sama tavarantoimittajan nimi tai tavaramerkki;

III. liitteen I mukaisesti määritetty energiatehokkuusluokka; pölynimurin energiatehokkuusluokan sisältävän nuolen kärki on sijoitettava samalle korkeudelle kuin kyseisen energiatehokkuusluokan nuolen kärki;

IV. liitteen VI mukaisesti määritetty keskimääräinen vuotuinen energiankulutus;

V. liitteen I mukaisesti määritetty poistoilman pölyjäämäluokka;

VI. liitteen I mukaisesti määritetty puhdistuskykyluokka matolta;

VII. ”ei sovelleta” -merkintä;

VIII. liitteen VI mukaisesti määritetty äänitehotaso.

►C2 Merkkien rakenteen on oltava tämän liitteen 3.3 kohdan mukainen. ◄ Poikkeuksellisesti, jos mallille on myönnetty EU-ympäristömerkki Euroopan parlamentin ja neuvoston asetuksen (EY) N:o 66/2010 mukaisesti, merkkiin voidaan lisätä jäljennös EU-ympäristömerkistä.

2. MERKKI 2

2.1. Yleiskäyttöön tarkoitetut pölynimurit

Merkissä on oltava 1.1 kohdassa luetellut tiedot.

►C2 Merkkien rakenteen on oltava tämän liitteen 3.1 kohdan mukainen. ◄ Poikkeuksellisesti, jos mallille on myönnetty EU-ympäristömerkki Euroopan parlamentin ja neuvoston asetuksen (EY) N:o 66/2010 mukaisesti, merkkiin voidaan lisätä jäljennös EU-ympäristömerkistä.

2.2. Kovan lattian pölynimurit

Merkissä on oltava 1.2 kohdassa luetellut tiedot.

►C2 Merkkien rakenteen on oltava tämän liitteen 3.2 kohdan mukainen. ◄ Poikkeuksellisesti, jos mallille on myönnetty EU-ympäristömerkki Euroopan parlamentin ja neuvoston asetuksen (EU) N:o 66/2010 mukaisesti, merkkiin voidaan lisätä jäljennös EU-ympäristömerkistä.

2.3. Mattoimurit

Merkissä on oltava 1.3 kohdassa luetellut tiedot.

►C2 Merkkien rakenteen on oltava tämän liitteen 3.3 kohdan mukainen. ◄ Poikkeuksellisesti, jos mallille on myönnetty EU-ympäristömerkki Euroopan parlamentin ja neuvoston asetuksen (EU) N:o 66/2010 mukaisesti, merkkiin voidaan lisätä jäljennös EU-ympäristömerkistä.

3. MERKIN MALLI

3.1. Yleiskäyttöön tarkoitettujen pölynimurien merkin on oltava malliltaan seuraavanlainen: Selite: a) Merkin on oltava vähintään 75 mm leveä ja 150 mm korkea. Jos merkki painetaan suuremmassa koossa, sen on kuitenkin noudatettava edellä esitettyjä mittasuhteita. b) Taustan on oltava valkoinen. c) Käytettävät värit ovat CMYK – syaani, magenta, keltainen ja musta – seuraavan esimerkin mukaisesti: 00-70-X-00: 0 % syaania, 70 % magentaa, 100 % keltaista, 0 % mustaa. d) Merkin on täytettävä kaikki seuraavat vaatimukset (numerot viittaavat edellä olevaan kuvaan): EU-merkin reunaviiva: 3,5 pt – väri: syaani 100 % – pyöristetyt kulmat: 2,5 mm. EU-tunnus: Värit: X-80-00-00 ja 00-00-X-00. ”Energia”-tunnus: Väri: X-00-00-00. Mallin mukainen kuvamerkki: EU-tunnus + ”energia”-tunnus: leveys: 62 mm, korkeus: 12 mm. Tunnusten alapuolinen rajaviiva: 1 pt – väri: syaani 100 % – pituus: 62 mm. A–G ja A+++–D -luokitukset: — Nuoli: korkeus: 6 mm, nuolten väli: 1 mm – värit: — Korkein luokka: X-00-X-00 Toinen luokka: 70-00-X-00, Kolmas luokka: 30-00-X-00, Neljäs luokka: 00-00-X-00, Viides luokka: 00-30-X-00, Kuudes luokka: 00-70-X-00, Viimeinen luokka: 00-X-X-00, — Teksti: Calibri bold 13 pt, suuraakkoset, valkoinen. Energiatehokkuusluokka — Nuoli: leveys: 17 mm, korkeus: 9 mm, 100 % mustaa; — Teksti: Calibri bold 18,5 pt, suuraakkoset, valkoinen; ”+”-merkit: Calibri bold 11 pt, valkoinen, tasattu yhdelle riville. Energia — Teksti: Calibri regular 6 pt, suuraakkoset, musta. Vuotuinen energiankulutus kWh/vuosi: — Arvo ”YZ”: Calibri bold 20 pt, 100 % mustaa; — ”kWh/vuosi”: Calibri bold 12 pt, 100 % mustaa. Puhdistuskyky matolta: — Reunus: 1,5 pt – väri: syaani 100 % – pyöristetyt kulmat: 2,5 mm; — Kirjaimet: Calibri regular 13,5 pt, 100 % mustaa; ja Calibri bold 18 pt, 100 % mustaa. Puhdistuskyky kovalta lattiapinnalta: — Reunus: 1,5 pt – väri: syaani 100 % – pyöristetyt kulmat: 2,5 mm; — Kirjaimet: Calibri regular 13,5 pt, 100 % mustaa; ja Calibri bold 18 pt, 100 % mustaa. Poistoilman pölyjäämä — Reunus: 1,5 pt – väri: syaani 100 % – pyöristetyt kulmat: 2,5 mm; — Kirjaimet: Calibri regular 13,5 pt, 100 % mustaa; ja Calibri bold 18 pt, 100 % mustaa. Äänitehotaso: — Reunus: 1,5 pt – väri: syaani 100 % – pyöristetyt kulmat: 2,5 mm; — Arvo: Calibri bold 16 pt, 100 % mustaa; — ’dB’: Calibri regular 11 pt, 100 % mustaa. Tavarantoimittajan nimi tai tavaramerkki Tavarantoimittajan mallitunniste Tavarantoimittajan nimen tai tavaramerkin ja mallitunnisteen on mahduttava tilaan, jonka koko on 62 × 10 mm. Asetuksen numero ja merkki: — Teksti: Calibri bold 8 pt.

3.2. Kovan lattian pölynimurien merkin on oltava malliltaan seuraavanlainen: Selite: ▼C2 Merkin rakenteen on oltava tämän liitteen 3.1 kohdan mukainen, lukuun ottamatta selitteen kohtaa 9, johon sovelletaan seuraavaa: ▼B Puhdistuskyky matolta: — ”Ei sovelleta” -merkintä: reunus 3 pt – väri: 00-X-X-00 (100 % punaista) – halkaisija 16 mm.

3.3. Mattoimurien merkin on oltava malliltaan seuraavanlainen: Selite: ▼C2 Merkin rakenteen on oltava tämän liitteen 3.1 kohdan mukainen, lukuun ottamatta selitteen kohtaa 10, johon sovelletaan seuraavaa: ▼B Puhdistuskyky kovalta lattiapinnalta: — ”Ei sovelleta” -merkintä: reunus 3 pt – väri: 00-X-X-00 (100 % punaista) – halkaisija 16 mm.









LIITE III

Seloste

1. Pölynimurin tuoteselosteen tiedot on esitettävä seuraavassa järjestyksessä, ja ne on sisällytettävä tuote-esitteeseen tai muihin tuotteen mukana toimitettaviin asiakirjoihin:

a) tavarantoimittajan nimi tai tavaramerkki;

b) tavarantoimittajan mallitunniste, jolla tarkoitetaan yleensä aakkosnumeerista tunnusta, joka erottaa tietyn pölynimurimallin muista malleista, joilla on sama tavarantoimittajan nimi tai tavaramerkki;

c) liitteen I mukaisesti määritetty energiatehokkuusluokka;

d) liitteen VI mukaisesti määritetty vuotuinen energiankulutus kilowattitunteina vuodessa (kWh/v) yhteen desimaaliin pyöristettynä; se ilmaistaan seuraavasti: ”Ohjeellinen vuotuinen energiankulutus (kWh vuodessa) 50 puhdistuskerran perusteella. Todellinen energiankulutus riippuu laitteen käyttötavasta.”;

e) yleiskäyttöön tarkoitettujen pölynimurien ja mattopölynimurien osalta liitteen I mukaisesti määritetty puhdistuskykyluokka matolta. Kovan lattian pölynimurien osalta maininta ”ei sovellu mukana toimitettavalla suulakkeella matolla käytettäväksi”;

f) yleiskäyttöön tarkoitettujen pölynimurien ja kovan lattian pölynimurien osalta liitteen I mukaisesti määritetty puhdistuskykyluokka kovalta lattiapinnalta. Mattoimurien osalta maininta ”ei sovellu mukana toimitettavalla suulakkeella kovalla lattiapinnalla käytettäväksi”;

g) liitteen I mukaisesti määritetty poistoilman pölyjäämäluokka;

h) liitteen VI mukaisesti määritetty äänitehotaso;

i) liitteen VI mukaisesti määritetty nimellinen äänitehotaso;

j) jos pölynimurille on myönnetty EU-ympäristömerkki asetuksen (EY) N:o 66/2010 mukaisesti, voidaan antaa tieto tästä.

2. Yksi tuoteseloste voi kattaa useita saman tavarantoimittajan toimittamia pölynimurimalleja.

3. Tuoteselosteen tiedot voidaan antaa myös esittämällä jäljennös merkistä joko värillisenä tai mustavalkoisena. Tässä tapauksessa on annettava myös ne 1 kohdassa luetellut tiedot, jotka eivät käy ilmi merkistä.









LIITE IV

Tekninen asiakirja-aineisto

1. Tämän asetuksen 3 artiklassa tarkoitetun teknisen asiakirja-aineiston on katettava seuraavat seikat:

a) tavarantoimittajan nimi ja osoite;

b) yleiskuvaus pölynimurin tyypistä ja/tai mallista ja/tai tuotenumerosta, jotta laite voidaan tunnistaa yksiselitteisesti ja helposti;

c) tarvittaessa viittaukset sovellettuihin yhdenmukaistettuihin standardeihin;

d) tarvittaessa muut sovelletut tekniset standardit ja eritelmät;

e) sen henkilön tunnistetiedot ja allekirjoitus, jonka allekirjoitus sitoo tavarantoimittajaa;

f) liitteen VI mukaisesti mitatut ja lasketut teknisten parametrien arvot:

i) tarvittaessa spesifinen energiankulutus mattotestin aikana;

ii) tarvittaessa spesifinen energiankulutus kovan lattiapinnan testin aikana;

iii) tapauksen mukaan pölynimukyky matolta ja kovalta lattiapinnalta;

iv) poistoilman pölyjäämä;

v) äänitehotaso;

vi) nimellinen ottoteho;

vii) soveltuvin osin liitteessä VI olevan 3 ja 4 kohdan mukaiset erityisarvot.

g) liitteen VI mukaisesti suoritettujen laskelmien tulokset.

2. Jos tietyn pölynimurimallin teknisessä asiakirja-aineostossa on tietoja, jotka on laskettu vastaavan pölynimurin perusteella, teknisiin asiakirjoihin on sisällyttävä yksityiskohtaiset tiedot tällaisista laskelmista ja tavarantoimittajien tekemistä testeistä laskelmien paikkansapitävyyden tarkastamiseksi. Lisäksi on lueteltava kaikki muut vastaavat pölynimurimallit, joiden tiedot on määritelty samalla tavalla.

3. Tähän tekniseen asiakirja-aineistoon sisältyvät tiedot voidaan yhdistää direktiiviin 2009/125/EY pohjautuvien toimenpiteiden mukaisesti annettuun tekniseen asiakirja-aineistoon.









LIITE V

Tiedot, jotka on annettava, kun loppukäyttäjän ei voida olettaa näkevän esiteltävää tuotetta

1. Tämän asetuksen 4 artiklan b alakohdassa tarkoitetut tiedot on esitettävä seuraavassa järjestyksessä:

a) liitteen I mukaisesti määritetty energiatehokkuusluokka;

b) liitteen VI mukaisesti määritetty vuotuinen energiankulutus;

c) yleiskäyttöön tarkoitettujen pölynimurien ja mattopölynimurien osalta liitteen I mukaisesti määritetty puhdistuskykyluokka matolta. Kovan lattian pölynimurien osalta maininta ”ei sovellu käytettäväksi matolla”;

d) yleiskäyttöön tarkoitettujen pölynimurien ja kovan lattian pölynimurien osalta liitteen I mukaisesti määritetty puhdistuskykyluokka kovalta lattiapinnalta. Mattopölynimurien osalta maininta ”ei sovellu käytettäväksi kovilla lattiapinnoilla”;

e) liitteen I mukaisesti määritetty poistoilman pölyjäämäluokka;

f) liitteen VI mukaisesti määritetty äänitehotaso.

2. Jos annetaan muita tuoteselosteeseen sisältyviä tietoja, niiden on oltava liitteessä III esitetyssä muodossa ja järjestyksessä.

3. Tässä liitteessä tarkoitettujen tietojen painatuksessa tai niitä esitettäessä käytettävien kirjakkeiden koon ja tyypin on oltava sellaisia, että tiedot ovat helposti luettavia.









LIITE VI

Mittaus- ja laskumenetelmät

1. Tässä asetuksessa säädettyjen vaatimusten noudattamiseksi ja niiden noudattamisen varmentamiseksi on tehtävä mittaukset ja laskelmat käyttämällä luotettavia, tarkkoja ja toistettavissa olevia menetelmiä, jossa otetaan huomioon yleisesti parhaana pidetyt mittaus- ja laskumenetelmät, mukaan luettuina yhdenmukaistetut standardit, joiden viitenumerot on julkaistu tätä tarkoitusta varten Euroopan unionin virallisessa lehdessä. Niiden on vastattava tässä liitteessä vahvistettuja teknisiä määritelmiä, edellytyksiä, yhtälöitä ja parametreja.

2. Tekniset määritelmät a) ’Kovan lattian testillä’ tarkoitetaan kahden imurointisyklin testiä, jossa täydellä imuteholla toimivaa pölynimurin puhdistuspäätä kuljetetaan puhdistuspään levyisellä ja riittävän pitkällä testialueella puisella testilaatalla, johon on tehty diagonaalisesti (45°) testiura, ja jossa kulunut aika, energiankulutus ja puhdistuspään keskiön suhteellinen asema testialueella mitataan jatkuvasti ja kirjataan ylös soveltuvalla näytteenottotiheydellä ja jossa testihalkeaman massan vähentyminen arvioidaan asianmukaisesti jokaisen imurointikierroksen lopussa; b) ’testiuralla’ tarkoitetaan riittävän suurta U:n muotoista irrotettavaa kappaletta, joka täytetään imurointisyklin alussa sopivalla keinotekoisella pölyllä; c) ’mattotestillä’ tarkoitetaan riittävän monen imurointisyklin testiä, jossa täydellä imuteholla toimivaa pölynimurin puhdistuspäätä kuljetetaan puhdistuspään levyisellä ja riittävän pitkällä testialueella Wilton-testimatolla, joka on liattu asianmukaisen koostumuksen omaavalla testipölyllä tasaisesti ja riittävän syvältä, ja jossa kulunut aika, sähkönkulutus ja puhdistuspään keskiön suhteellinen asema testialueella mitataan jatkuvasti ja kirjataan ylös soveltuvalla näytteenottotiheydellä ja jossa laitteen pölysäiliön massan lisääntyminen arvioidaan asianmukaisesti jokaisen imurointisyklin lopussa; d) ’puhdistuspään leveydellä’ tarkoitetaan puhdistuspään ulkoista enimmäisleveyttä metreinä kolmen desimaalin tarkkuudella; e) ’imurointikierroksella’ tarkoitetaan viittä edestakaista vetoa pölynimurilla tietyntyyppisellä testilattia-alueella (’matto’ tai ’kova lattia’); f) ’edestakaisvedolla’ tarkoitetaan samassa linjassa tapahtuvaa puhdistuspään yhtä liikettä eteenpäin ja yhtä liikettä taaksepäin, jotka suoritetaan tasaiseen testivedon vauhtiin testivedoille eritellyltä pituudelta; g) ’testivetonopeudella’ tarkoitetaan testaukseen soveltuvaa puhdistuspään vauhtia metreinä tunnissa, mieluiten sähkömekaanisesti toteutettuna. Tuotteilla, joissa on itseliikkuvat puhdistuspäät, on pyrittävä mahdollisimman lähelle tätä nopeutta, mutta poikkeama siitä sallitaan, jos asia mainitaan selvästi teknisessä asiakirja-aineistossa; h) ’testivedon pituudella’ tarkoitetaan testialueen pituutta metreinä sekä puhdistuspään keskiön kattamaa matkaa, kun se liikkuu testialuetta ennen ja sen jälkeen olevilla kiihdytysalueilla; i) ’pölynimukyvyllä’ (dpu) tarkoitetaan kolmen desimaalin tarkkuudella ilmoitettavaa poistetun keinotekoisen pölyn massan suhdetta testialueelle alun perin laitetun keinotekoisen pölyn massaan; suhde määritetään matoille laitteen pölysäiliön massan kasvun ja koville lattioille testiuran massan pienenemisen perusteella, kun puhdistuspäällä on vedetty tietty lukumäärä edestakaisvetoja testialueella; mattojen osalta lukua korjataan testiolosuhteiden ja kovien lattioiden osalta testiuran pituuden ja sijainnin mukaan; j) ’viitepölynimurijärjestelmällä’ tarkoitetaan sähköllä toimivaa laboratoriolaitteistoa, jolla mitataan kalibroitu pölynimukyvyn viitearvo matolta tietyillä ilmaan liittyvillä parametreillä testitulosten uusittavuuden parantamiseksi; k) ’nimellisellä ottoteholla’ tarkoitetaan wattimääräistä valmistajan ilmoittamaa ottotehoa siten, että muihin tarkoituksiin kuin pelkästään imurointiin soveltuvien laitteiden osalta otetaan huomioon ainoastaan imurointiin liittyvä ottoteho; l) ’poistoilman pölyjäämällä’ tarkoitetaan prosentteina kahden desimaalin tarkkuudella ilmaistavaa pölynimurin päästämien kaikkien 0,3–10 μm:n suuruisten pölyhiukkasten lukumäärän suhdetta kaikkiin pölynimurin imuaukkoon syötettyjen samansuuruisten pölyhiukkasten lukumäärään. Tähän lukuun sisältyy paitsi pölynimurin poistoaukolta mitattava pöly myös muualle vuodoista päässeet hiukkaset tai pölynimurista syntynyt pöly; m) ’äänitehotasolla’ tarkoitetaan ilmassa kantautuvaa melua, joka ilmaistaan äänen tehona dB(A) re 1 pW ja pyöristetään lähimpään kokonaislukuun.

3. Vuotuinen energiankulutus Vuotuinen energiankulutus (AE) lasketaan kilowattitunteina vuodessa ja pyöristetään yhteen desimaaliin seuraavasti: mattoimurit: kovan lattian pölynimurit: yleiskäyttöön tarkoitetut pölynimurit: jossa: — ASEc on keskimääräinen ominaisenergiankulutus wattitunteina neliömetriä kohti mattotestin aikana edellä esitetyn mukaisesti laskettuna; — ASEhf on keskimääräinen ominaisenergiankulutus wattitunteina neliömetriä kohti kovan lattian testin aikana jäljempänä esitetyn mukaisesti laskettuna; — dpuc on tämän liitteen 4 kohdan mukaisesti määritetty pölynimukyky matolla; — dpuhf on tämän liitteen 4 kohdan mukaisesti määritetty pölynimukyky kovalta lattiapinnalta; — 50 on vuotuisten imurointikertojen vakiolukumäärä; — 87 on tavanomaisen imuroitavan asunnon pinta-ala neliömetreinä; — 4 on vakiomäärä, jonka pölynimuri kulkee lattian jokaisen kohdan yli (edestakaisvetoina); — 0,001 on kerroin muutettaessa wattitunteja kilowattitunneiksi; — 1 on vakiopölynimukyky; — 0,20 on vakioero pölynimukyvyssä viiden ja kahden edestakaisvedon jälkeen. Keskimääräinen energian ominaiskulutus (ASE) Keskimääräinen energian ominaiskulutus mattotestin (ASEc ) ja kovan lattian testin (ASEhf ) aikana määritetään keskiarvona energian ominaiskulutuksesta (SE) niiden imurointisyklien aikana, joista sekä mattotesti että kovan lattian testi muodostuvat. Yleinen yhtälö, jota sovelletaan vastaavia päätteitä käyttäen mattoimurien, kovan lattian pölynimurien ja yleiskäyttöön tarkoitettujen pölynimurien energian ominaiskulutuksen (SE) määrittämiseen wattitunteina testialueen neliömetriä kohti kolmen desimaalin tarkkuudella, on seuraava: jossa: — P on keskimääräinen teho watteina kahden desimaalin tarkkuudella imurointisyklin sinä aikana, jonka puhdistuspää liikkuu testialueella; — NP on pölynimurin sähkökäyttöisen lattiamattosuuttimen, jos sellainen on, keskimääräinen teho watteina kahden desimaalin tarkkuudella laskettuna jäljempänä esitetyn mukaisesti; — t on se kokonaisaika tunteina neljän desimaalin tarkkuudella, jona puhdistuspään keskiö eli sen keskikohta puhdistuspään sivu-, etu- ja takareunoista katsottuna liikkuu imurointisyklin testialueella; — A on se pinta-ala neliömetreinä kolmen desimaalin tarkkuudella, jonka puhdistuspää kattaa imurointisyklin aikana; pinta-ala lasketaan kertomalla puhdistuspään leveyden ja asianomaisen testialueen pituuden tulo kymmenellä. Jos kotitalouspölynimurin pään leveys on yli 0,320 metriä, luku 0,320 korvaa pään leveyttä kuvaavan luvun tässä laskelmassa. Kovan lattian testeissä edellä olevassa yhtälössä käytetään päätettä hf ja parametrinimiä SEhf, Phf, NPhf, thf ja Ahf . Mattotesteissä edellä olevassa yhtälössä käytetään päätettä c ja parametrinimiä SEc, Pc, NPc, tc ja Ac . Teknisessä asiakirja-aineistossa on oltava tapauksen mukaan kustakin imurointisyklistä seuraavat arvot: SEhf, Phf, NPhf, thf , Ahf ja/tai SEc, Pc, NPc, tc , A c. Sähkökäyttöisten lattiamattosuutinten ekvivalenttinen teho (NP) Yleinen yhtälö, jota sovelletaan vastaavia päätteitä käyttäen mattoimurien, kovan lattian pölynimurien ja yleiskäyttöön tarkoitettujen pölynimurien sähkökäyttöisten lattiamattosuutinten keskimääräisen tehon (NP) määrittämiseen watteina on seuraava: jossa: — E on se pölynimurin sähkökäyttöisen lattiamattosuuttimen sähkönkulutus watteina kolmen desimaalin tarkkuudella, joka tarvitaan täysin ladatun akun saattamiseen takaisin täysin ladattuun tilaan imurointisyklin jälkeen; — tbat on se kokonaisaika tunteina neljän desimaalin tarkkuudella, jonka pölynimurin sähkökäyttöinen lattiamattosuulake on toiminnassa imurointisyklin aikana valmistajan ohjekirjan mukaan. Jos pölynimuri ei ole varustettu sähkökäyttöisellä lattiamattosuulakkeella, NP on yhtä kuin nolla. Kovan lattian testeissä edellä olevassa yhtälössä käytetään päätettä hf ja parametrinimiä NPhf, Ehf ja tbathf . Mattotesteissä edellä olevassa yhtälössä käytetään päätettä c ja parametrinimiä NPc, Ec ja tbatc . Teknisessä asiakirja-aineistossa on oltava tapauksen mukaan kustakin imurointisyklistä seuraavat arvot: Ehf, tbathf ja/tai Ec, tbat c.

4. Pölynimukyky Pölynimukyky kovalta lattiapinnalta (dpuhf ) määritetään kovan lattian testin imurointisyklien tulosten keskiarvona. Pölynimukyky matolla (dpuc ) määritetään mattotestin imurointisyklien tulosten keskiarvona. Testimaton alkuperäisistä ominaisuuksista johtuvien poikkeamien korjaamiseksi pölynimukyky matolla (dpuc ) lasketaan seuraavasti: jossa: — dpum on pölynimurin mitattu pölynimukyky; — dpucal on viitepölynimurijärjestelmän pölynimukyky, kun testimatto oli alkuperäisessä tilassaan; — dpuref on viitepölynimurijärjestelmän mitattu pölynimukyky. Teknisessä asiakirja-aineistossa on oltava dpum -arvo kustakin imurointisyklistä ja seuraavat arvot: dpuc, dpucal ja dpuref.

5. Poistoilman pölyjäämä Poistoilman pölyjäämä määritetään pölynimurin toimiessa suurimmalla mahdollisella ilmavirralla.

6. Äänitehotaso Äänitehotaso määritetään matolta.

7. Hybridi-imurit Kaikki hybridi-imurien mittaukset on suoritettava siten, että pölynimuri toimii ainoastaan sähköverkkovirralla ja siinä mahdollisesti oleva sähkökäyttöinen lattiamattosuutin akuilla.

▼M2









LIITE VII

Markkinavalvontaviranomaisten suorittama tuotteiden vaatimustenmukaisuuden tarkastaminen

Tässä liitteessä vahvistetut sallitut poikkeamat koskevat ainoastaan jäsenvaltioiden viranomaisten suorittamia mitattujen parametrien tarkastuksia, eikä tavarantoimittaja saa käyttää niitä sallittuina poikkeamina teknisessä dokumentaatiossa annettujen arvojen vahvistamisessa. Merkissä tai tuoteselosteessa ilmoitetut arvot ja luokat eivät saa olla tavarantoimittajan kannalta suotuisampia kuin teknisessä dokumentaatiossa annetut arvot.

Tarkastaessaan sitä, onko tuotemalli tässä delegoidussa asetuksessa säädettyjen vaatimusten mukainen, jäsenvaltioiden viranomaisten on tässä liitteessä tarkoitettujen vaatimusten osalta noudatettava seuraavaa menettelyä:

1) Jäsenvaltion viranomaisten on tarkastettava yksi mallia edustava laite.

2) Mallin katsotaan olevan sovellettavien vaatimusten mukainen, jos

a) teknisessä dokumentaatiossa direktiivin 2010/30/EU 5 artiklan b alakohdan mukaisesti annetut arvot (ilmoitetut arvot) ja tapauksen mukaan kyseisten arvojen laskemiseen käytetyt arvot eivät ole tavarantoimittajan kannalta suotuisampia kuin mainitun alakohdan iii alakohdan mukaisesti testausselosteissa annetut vastaavat arvot; ja

b) merkissä ja tuoteselosteessa julkaistut arvot eivät ole tavarantoimittajan kannalta suotuisampia kuin ilmoitetut arvot eikä ilmoitettu energiatehokkuusluokka ole tavarantoimittajan kannalta suotuisampi kuin ilmoitettujen arvojen perusteella määritetty luokka; ja

c) kun jäsenvaltion viranomaiset testaavat mallia edustavaa laitetta, määritetyt arvot (testauksessa mitatut asiaankuuluvien parametrien arvot ja näiden mittausten perusteella lasketut arvot) ovat taulukossa 4 annettujen vastaavien tarkastuksissa sallittujen poikkeamien rajoissa.

3) Jos 2 kohdan a tai b alakohdassa tarkoitettuja tuloksia ei saavuteta, on katsottava, ettei kyseinen malli eikä mikään malli, joka on mainittu vastaavana pölynimurin mallina tavarantoimittajan teknisessä dokumentaatiossa, ole tämän delegoidun asetuksen mukainen.

4) Jos 2 kohdan c alakohdassa tarkoitettua tulosta ei saavuteta, jäsenvaltion viranomaisten on testattava vielä kolme satunnaisesti valittua saman mallin laitetta. Valitut kolme laitetta voivat vaihtoehtoisesti olla yhtä tai useampaa eri mallia, jotka on mainittu vastaavina pölynimureina tavarantoimittajan teknisessä dokumentaatiossa.

5) Mallin katsotaan olevan sovellettavien vaatimusten mukainen, jos näille kolmelle laitteelle määritettyjen arvojen aritmeettinen keskiarvo on taulukossa 4 annettujen vastaavien sallittujen poikkeamien rajoissa.

6) Jos 5 kohdassa tarkoitettua tulosta ei saavuteta, on katsottava, ettei kyseinen malli eikä mikään malli, joka on mainittu vastaavana pölynimurin mallina tavarantoimittajan teknisessä dokumentaatiossa, ole tämän delegoidun asetuksen mukainen.

7) Jäsenvaltion viranomaisten on toimitettava kaikki asiaa koskevat tiedot muiden jäsenvaltioiden viranomaisille ja komissiolle viipymättä sen jälkeen, kun mallin vaatimustenvastaisuutta koskeva päätös on tehty 3 ja 6 kohdan mukaisesti.

Jäsenvaltioiden viranomaisten on käytettävä liitteessä VI vahvistettuja mittaus- ja laskentamenetelmiä.

Jäsenvaltion viranomaisten on tässä liitteessä tarkoitettujen vaatimusten osalta sovellettava ainoastaan taulukossa 4 esitettyjä tarkastuksissa sallittuja poikkeamia ja käytettävä ainoastaan 1–7 kohdassa kuvattua menettelyä. Muita poikkeamia, kuten yhdenmukaistetuissa standardeissa tai muissa mittausmenetelmissä sallittuja poikkeamia, ei saa soveltaa.







Taulukko 4 Tarkastuksissa sallitut poikkeamat Parametrit Tarkastuksissa sallitut poikkeamat Vuotuinen energiankulutus Määritetty arvo saa olla enintään 10 prosenttia suurempi kuin ilmoitettu arvo. Pölynimukyky matolta Määritetty arvo saa olla enintään 0,03 pienempi kuin ilmoitettu arvo. Pölynimukyky kovalta lattiapinnalta Määritetty arvo saa olla enintään 0,03 pienempi kuin ilmoitettu arvo. Poistoilman pölyjäämä Määritetty arvo saa olla enintään 15 prosenttia suurempi kuin ilmoitettu arvo. Äänitehotaso Määritetty arvo ei saa olla ilmoitettua arvoa suurempi.









▼C1

LIITE VIII

Internetissä tapahtuvan myynnin, vuokraamisen tai osamaksulla ostamisen yhteydessä annettavat tiedot

▼M1

1) Tämän liitteen 2–5 kohdassa sovelletaan seuraavia määritelmiä:

a) ’näyttömekanismilla’ tarkoitetaan kaikenlaisia näyttöruutuja, mukaan lukien kosketusnäytöt ja internetsisällön esittämiseksi kuluttajille käytettävä visuaalinen teknologia;

b) ’kerrosteisella näyttötavalla’ tarkoitetaan visuaalista rajapintaa, jossa kuva- tai tietosarja saadaan näkyviin napsauttamalla hiiren painiketta, kohdistamalla hiiri asianomaisen kohdan päälle tai tekemällä kosketusnäytöllä kuva- tai tietosarjan päällä laajennusliike;

c) ”kosketusnäytöllä” kosketukseen reagoivaa näyttöä, kuten taulutietokoneen, laattatietokoneen tai älypuhelimen näyttöä;

d) ’vaihtoehtoisella tekstillä’ tarkoitetaan grafiikalle vaihtoehtoista tekstiä, jota käytetään tietojen esittämiseen ei-graafisessa muodossa silloin, kun näyttölaite ei pysty toistamaan grafiikkaa, tai esteettömyyden apuna esim. syötteenä äänisynteesilaitteille.

2) Tavarantoimittajien 3 artiklan 1 kohdan f alakohdan mukaisesti saataville asettaman asianmukaisen merkin on oltava näkyvillä näyttömekanismissa tuotteen hinnan läheisyydessä 3 artiklan 2 kohdassa säädetyn aikataulun mukaisesti. Koon on oltava sellainen, että merkki on selkeästi nähtävissä ja luettavissa ja oikeassa suhteessa liitteessä II olevassa 3 kohdassa eriteltyyn kokoon nähden. Merkki voidaan esittää kerrosteisella näyttötavalla, jolloin merkkiin johtavan kuvan on oltava tämän liitteen 3 kohdassa säädettyjen eritelmien mukainen. Jos käytetään kerrosteista näyttötapaa, merkin on tultava esiin, kun kuvaa napsautetaan ensimmäistä kertaa hiirellä, hiiri viedään kuvan päälle ensimmäistä kertaa tai kun kosketusnäytöllä tehdään kuvan päällä laajennusliike.

3) Kun kyseessä on kerrosteinen näyttötapa, merkkiin johtavan kuvan on

a) oltava nuolen muotoinen ja vastattava väriltään merkissä mainittavan tuotteen energiatehokkuusluokkaa;

b) esitettävä nuolessa tuotteen energiatehokkuusluokka valkoisella värillä samalla kirjasinkoolla kuin tuotteen hinta; ja

c) oltava muodoltaan jompikumpi seuraavista:

4) Merkin tiedot on esitettävä kerrosteisessa näyttötavassa seuraavassa järjestyksessä:

a) tämän liitteen 3 kohdassa tarkoitetun kuvan on oltava näkyvillä näyttömekanismissa tuotteen hinnan läheisyydessä;

b) kuvan on linkityttävä merkkiin;

c) merkin on tultava näkyville, kun hiirtä napsautetaan kuvan päällä, hiiri viedään kuvan päälle tai kuvaa laajennetaan kosketusnäytöllä;

d) merkin on tultava näkyville ponnahdusikkunana, uutena välilehtenä, uutena sivuna tai upotettuna näkymänä;

e) merkkiä on voitava suurentaa kosketusnäytöllä koskettamalla tapahtuvaan suurentamiseen käytettävillä laitteen tavanomaisilla toiminnoilla;

f) merkki poistuu näkyvistä suljettaessa se asianomaisesta kohdasta tai muulla vakiomuotoisella sulkemisjärjestelmällä;

g) jos merkkiä ei pystytä näyttämään, grafiikan vaihtoehtona esitettävässä tekstissä on mainittava tuotteen energiatehokkuusluokka samalla kirjasinkoolla kuin hinta.

5) Tavarantoimittajien 3 artiklan 1 kohdan g alakohdan mukaisesti saataville asettaman asianmukaisen tuoteselosteen on oltava näkyvillä näyttömekanismissa tuotteen hinnan läheisyydessä. Tuoteselosteen on oltava kooltaan sellainen, että seloste on selkeästi nähtävissä ja luettavissa. Tuoteseloste voidaan esittää kerrosteisella näyttötavalla, jolloin tuoteselosteeseen johtavassa linkissä on mainittava selkeästi ja helposti luettavasti ”Tuoteseloste”. Jos käytetään kerrosteista näyttötapaa, tuoteselosteen on tultava esiin, kun linkkiä napsautetaan hiirellä ensimmäistä kertaa, hiiri viedään enimmäistä kertaa linkin päälle tai kosketusnäytöllä tehdään linkin päällä ensimmäistä kertaa laajennusliike.